ཨཾ༔ འོད་གསལ་རྡོ་རྗེ་གསང་མཛོད་ལས༔ སྨན་བླ་
སྤྲུལ་སྐུའི་སྒྲུབ་ཐབས་བཞུགས་སོ༔
བདེ་གཤེགས་སྨན་གྱི་བླ་མར་ཕྱགས་འཚལ་ལོ༔ སྔོན་ལས་འཕྲལ་རྐྱེན་ལས་ཉོན་ཟུག་རྔུའི་ནད༔ འགྲོ་
བའི་སྡུག་བསྔལ་སྐྱོབ་པའི་ཐུགས་རྗེ་ཅན༔ བཅོམ་ལྡན་སྨན་བླའི་གོ་འཕང་ཐོབ་འདོད་པའི༔ སྐལ་བཟང་
སྐྱེས་བུའི་འཇུག་ངོགས་འདི་ཁོ་ན༔ ས་མ་ཡ༔ ན་མོ༔ བདག་སོགས་ཡིད་ཅན་འགྲོ་བ་མ་ལུས་
ཀུན༔ ལས་ཉོན་སྡུག་བསྔལ་ནད་ཀྱིས་གདུང་བ་རྣམས༔ བདེ་གཤེགས་སྨན་གྱི་བླ་
མར་སྐྱབས་སུ་མཆི༔ འགྲོ་ཀུན་སྡུག་བསྔལ་ལས་སྒྲོལ་སེམས་བསྐྱེད་དོ༔ ཨཱཿ༔
སྣོད་བཅུད་དག་པ་རབ་འབྱམས་ངང་༔ བལྟ་ན་སྡུག་པའི་ཕོ་བྲང་དབུས༔ པད་
ཟླའི་གདན་ལ་སྨན་གྱི་བླ༔ ཞི་ཚུལ་སྤྲུལ་སྐུའི་ཆས་རྣམས་རྫོགས༔ སྐུ་མདོག་སྔོན་
པོ་མཚན་དཔེ་འབར༔ ཞབས་གཉིས་རྡོ་རྗེའི་སྐྱིལ་ཀྲུང་ཅན༔ ཕྱག་གཡས་མཆོག་
སྤྱིན་ཨ་རུ་ར༔ ཕྱག་གཡོན་མཉམ་བཞག་ལྷུང་བཟེད་ནང་༔ རྒྱུ་འབྲས་ནད་སེལ་
བདུད་རྩིས་བཀང་༔ གནས་གསུམ་རྡོ་རྗེ་གསུམ་མཚན་པའི༔ འབྲུ་གསུམ་འོད་
ཀྱིས་ཡེ་ཤེས་པ༔ རང་འདྲ་དཔག་མེད་སྤྱན་དྲངས་བསྟིམ༔ བཛྲ་ས་མ་ཡ་ཛ༔ ཛ་ཧཱུཾ་
བཾ་ཧོ༔ དབྱིངས་ལས་བཞེངས་བཞུད་མི་དམིགས་ཀྱང་༔ བདག་དང་འགྲོ་ལ་བརྩེ་
བའི་ཕྱིར༔ གཉིས་མེད་བཞུགས་གསོལ་ཕྱག་མཆོད་བཞེས༔ ཏིཥྛ་བཛྲ༔ ཨ་ལ་ལ་
ཧོ༔ ཨགྷཾ་ནས་ཤབྡ་པྲ་ཏཱི་ཙྪ་པཱུ་ཛ་ཧོ༔ ཧྲཱིཿ༔ འགྲོ་བའི་ནད་དང་སྡུག་བསྔལ་སེལ་བྱེད་
པཿ༔ ཐུགས་བསྐྱེད་སྨོན་ལམ་མཐར་ཕྱིན་བཅོམ་ལྡན་འདས༔ བདེ་གཤེགས་སྨན་
~15-

ཁྲོ་ལྗོངས་གནའ་རབས་དཔེ་ཚོགས་ལས།
ཨ་འཛོམ་འགྲོ་འདུལ་དཔའ་བོ་རྡོ་རྗེའི་གསུང་འབུམ། པོད་དགུ་པ།
པའི་རྒྱལ་པོ་བཻཌཱུརྻ༔ སྐུ་ལྔའི་ཕྲིན་ལས་མཛད་ལ་བསྟོད་པར་བགྱི༔ ཐུགས་ཀར་
ཟླ་སྟེང་ཧྭཧཱུཾ་སྔོན་མཐར༔ སྔགས་ཕྲེང་འཁོར་བའི་འོད་ཟེར་གྱིས༔ དོན་གཉིས་བྱས་
ནས་སྣང་གྲགས་ཀུན༔ སྨན་རྒྱལ་སྐུ་གསུང་ཐུགས་སུ་གསལ༔ ཨོཾ་བྷཻ་ཥཛྱེ་བྷཻ་ཥ་ཛྱེ་
མ་ཧཱ་བྷཻ་ཥ་ཛྱེ་སྭཱ་ཧཱ༔ གྲངས་དུས་རྟགས་སོགས་དང་བསྟུན་བཟླ༔ སྡིག་སྒྲིབ་དག་ཅིང་ནད་ཀུན་ཞི༔ བླ་
མེད་བྱང་ཆུབ་གདོན་མི་ཟ༔ གཅེས་པར་ཟུངས་ཤིག་སྐལ་ལྡན་ཀུན༔ ས་མ་ཡ༔ གཞན་དག་རྗེས་སུ་འཛིན་
འདོད་པས༔ བུམ་པ་སྔགས་ཕྲེང་ཙཀྲ་ལི་དང་༔ རྣམ་ལྔའི་མཆོད་པ་གཙང་མར་བཤམ༔ སློབ་མར་ཁྲུས་བྱ་
་ནས༔ མཚམས་བཅད་བློ་བཅོས་ལོ་རྒྱུས་བཤད༔ མཎྜལ་ཕུལ་ཞིང་གསོལ་བ་འདེབས༔
ཨེ་མ་བདེ་གཤེགས་སྨན་བླ་དང་༔ དབྱེར་མེད་བླ་མ་དགོངས་སུ་གསོལ༔
བདག་ཅག་མ་རིག་གདུང་བའི་ནད༔ སྡུག་བསྔལ་རྒྱུ་འབྲས་བཅས་པ་ལས༔ སྐྱོབ་
ཕྱིར་བྱིན་རླབས་དབང་བསྐུར་སྩོལ༔ ལན་གསུམ༔ སྐྱབས་སེམས་ཚོགས་བསགས་རིམ་པར་
སྦྱིན༔ ལྷར་བསྐྱེད་བྱིན་དབབ་བརྟན་པར་བྱ༔
བགེགས་བསྐྲད་ནས༔
དེ་ནས་བུམ་པའི་དབང་བསྐུར་ནི༔ ཧཱུྃ་ཧྲཱིཿ༔ རྣམ་རྒྱལ་བུམ་པ་ལྷ་ཡི་གཞལ་ཡས་སུ༔
བདེ་གཤེགས་སྨན་བླ་བཞུགས་པའི་བདུད་རྩི་ཡིས༔ སྐལ་ལྡན་ལུས་ཀྱི་ནད་གདོན་
ཞི་བའི་ཕྱིར༔ དབང་མཆོག་བསྐུར་བས་ཕུང་ཁམས་ལྷར་སྨིན་ཤོག༔ རྩ་སྔགས་ཀཱ་ཡ་
ཨ་བྷི་ཥཉྩ་ཨོཾ༔ སྔགས་ཕྲེང་གཏད་དེ༔ ཧཱུཾ་ཧྲཱི༔ བཻཌཱུར་སྔོན་པོའི་སྔགས་ཀྱི་ཕྲེང་བ་ཡིས༔
སྐལ་ལྡན་ངག་གི་ནད་གདོན་ཞི་བ་དང་༔ ཉོན་མོངས་ངག་རླུང་ཡེ་ཤེས་རླུང་དུ་
སྨིན༔ བདེ་གཤེགས་གསུང་གི་དབང་མཆོག་ཐོབ་པར་ཤོག༔ རྩ་སྔགས་ཝཱཀ་ཨ་བྷི་
ཥིཉྩ་ཨཱཿ༔ ཨ་རུ་ར་གཏད་ལ༔ ཧཱུྃ་ཧྲཱིཿ༔ བདེ་གཤེགས་རྒྱལ་བ་སྲས་བཅས་ཐུགས་བསྐྱེད་
ལས༔ ནད་དོ་ཅོག་གི་གཉེན་པོ་སྨན་གྱི་གཙོ༔ ཉོན་མོངས་སེམས་ཀྱི་ནད་ཚོགས་
~16~

འོད་གསལ་རྡོ་རྗེ་གསང་མཛོད་ལས༔
སྒྲུབ་ཐབས་ཀྱི་ཆོས་སྐོར།
ཞི་བའི་ཕྱིར༔ རྒྱལ་བའི་ཐུགས་ཀྱི་དབང་མཆོག་ཐོབ་པར་ཤོག༔ རྩ་སྔགས་ཙིཏྟ་ཨ་
བྷི་ཥི྅་ཧཱྃ༔ ལྷུང་བཟེད་གཏད་ལ ཧཱུྃ་ཧྲི༔ སྨན་གྱི་བླ་མའི་ཐུགས་བསྐྱེད་སྨོན་ལམ་གྱིས༔
འགྲོ་བ་རྟག་ཏུ་སྐྱོང་བའི་རྟགས་སུ་ཤར༔ བཻ་ཌཱུར་ལྷུང་བཟེད་སྨན་གྱིས་གཏམས་
པ་འདིས༔ དབང་བསྐུར་ཡོན་ཏན་རྒྱ་མཚོར་དབང་འབྱོར་ཤོག༔ རྩ་སྔགས་གུ་ཎ་ཨ་
བྷི་ཥིཉྩ་སྭཱ༔ སྐུ་གཏད་ལ༔ ཧཱུཾ་ཧྲཱི༔ ཐུགས་བསྐྱེད་དུས་སུ་སྨིན་པའི་བཅོམ་ལྡན་འདས༔
བདེ་གཤེགས་སྨན་བླའི་ཕྱག་རྒྱ་སྐུ་ཡི་དབང་༔ བུ་ལ་བསྐུར་བས་ཕྲིན་ལས་མཐར་
ཕྱིན་ནས༔ དོན་གཉིས་ལྷུན་གྱིས་གྲུབ་པའི་དབང་ཐོབ་ཤོག༔ རྩ་སྔགས་ཀརྨ་ཨ་
བྷི་ཥིའུ་ཧྭ༔
མཐའ་བརྟེན་བཀྲ་ཤིས་ཅི་རིགས་བརྗོད༔ སྔོན་ལས་འཕྲལ་རྐྱེན་ནད་རིགས་ཞི༔ ཕྱི་མ་བདེ་ཆེན་ཞིང་
དུ་སྐྱེས༔ ཕྱི་རབས་སྐལ་ལྡན་སྐྱེས་བུ་ཡིས༔ འགྲོ་དོན་མཐའ་རུ་ཕྱིན་གྱུར་ཅིག༔ ས་མ་ཡ༔ རྒྱ་རྒྱ་རྒྱ༔ གར་གྱི་
དབང་ཕྱུག་བཞད་པ་རྩལ་གྱིས་གཏན་ལ་ཕབ་པ་དགེའོ།། །།མངྒ་ལཾ།
:
~17~

ཁྲོ་ལྗོངས་གནའ་རབས་དཔེ་ཚོགས་ལས།
ཨ་འཛོམ་འགྲོ་འདུལ་དཔའ་བོ་རྡོ་རྗེའི་གསུང་འབུམ། པོད་དགུ་པ།